Document ID: 32008D0679

KOMMISSIONENS AFGØRELSE
af 31. juli 2008
om ydelse af tilskud til oversættelse og afprøvning af et undersøgelsesmodul vedrørende viktimisering under særprogrammet »Forebyggelse og bekæmpelse af kriminalitet« som en del af det generelle program om sikkerhed og beskyttelse af frihedsrettigheder
(2008/679/RIA)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Den Europæiske Union,
under henvisning til Rådets afgørelse 2007/125/RIA af 12. februar 2007 om oprettelse for perioden 2007-2013 af særprogrammet »Forebyggelse og bekæmpelse af kriminalitet« som en del af det generelle program om sikkerhed og beskyttelse af frihedsrettigheder (1), særlig artikel 7, stk. 6, og
ud fra følgende betragtninger:
(1)
Kommissionen vedtog den 16. april 2007 det årlige arbejdsprogram for særprogrammet »Forebyggelse og bekæmpelse af kriminalitet« som en del af det generelle program om sikkerhed og beskyttelse af frihedsrettigheder (2).
(2)
I februar 2007 blev der offentliggjort en indkaldelse af rammepartnere under programmet »Forebyggelse og bekæmpelse af kriminalitet«.
(3)
Den 16. august 2007 blev der sendt en indkaldelse af forslag om oversættelse og afprøvning af et undersøgelsesmodul vedrørende viktimisering til alle de udvalgte rammepartnere, der havde valgt emnet »Statistikker over kriminalitet og strafferet«.
(4)
Et evalueringsudvalg holdt møde den 6. november 2007, den 22. november 2007 og den 17. december 2007 og anbefalede ydelse af tilskud til oversættelse og afprøvning af et undersøgelsesmodul vedrørende viktimisering.
(5)
Foranstaltningerne i denne afgørelse er i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3).
(6)
Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 8 i Rådets afgørelse 2007/125/RIA -
TRUFFET FØLGENDE AFGØRELSE:
Eneste artikel
De tilskud på i alt 1 540 170,39 EUR, der er omhandlet i bilaget, godkendes.
Udfærdiget i Bruxelles, den 31. juli 2008.

Labels: 11
19
10
0
15